Rollerball (film, 1975)
<s>Rollerball je američko-britanski science fiction film snimljen 1975. godine u režiji Normana Jewisona, koji se često navodi kao jedno od najboljih i najuticajnijih ostvarenja žanra.</s>

<s>Predstavlja adaptaciju novele Rollerball Murder Williama Harrisona, koji je također napisao i scenario.</s><s>Radnja se odvija 2018. godine, u svijetu u kome je nekoliko multinacionalnih korporacija uspjelo preuzeti potpunu vlast od država, a gdje je masama glavna zabava izuzetno uzbudljivi i popularni, ali nasilni timski sport zvan rollerball, koga igraju korporativni timovi.</s><s>Protagonist, koga tumači James Caan, je popularni igrač koji već godinama uživa status zvijezde i koji odbije sugestiju šefa matične korporacije (koga tumači John Houseman) da se povuče, a nakon čega igri namjerno mijenjaju pravila da bi je učinili nasilnijom, odnosno da bi se tokom nje Jonathana moglo trajno ukloniti.</s>

<s>Rollerball je na prilično jednostavan način uspio dočarati tadašnjim gledateljima blisku i uvjerljivu budućnost tako što je za interijere i eksterijere koristio lokacije u Münchenu kao što su košarkaška dvorana Rudi-Sedlmayer-Halle i BMW-ov toranj.</s><s>Gledatelji su, pak, najviše pažnje obratili na impresivne akcijske scene radi kojih je angažiran veliki broj kaskadera, a zbog kojih je Rollebrall postao prvi mainstream hollywoodski film koji ih je naveo na svojoj špici.</s><s>Kritičarima je, pak, izuzetno u oči pao nedostatak konvencionalnog muzičkog soundtracka, odnosno korištenje Bachove klasične muzike, kojim je stvorena dojmljiva atmosfera.</s><s>Zbog svog mračnog pogleda na budućnost, koji je odgovorao tadašnjem duhu vremena, Rollerball je dobio brojne pohvale, i to ne samo od poklonika žanra.</s>

<s>Iste je godine Roger Corman, doznavši za osnovnu premisu Rollerballa, na brzinu snimio niskobudžetni film Death Race 2000 koji se često navodi kao njegova svojevrsna parodija, odnosno mockbuster.</s><s>Godine 2002. je Rollerball dobio istoimeni remake u režiji Johna McTiernana koji se, pak, smatra jednim od najgorih ostvarenja u historiji žanra.</s>

<s>Uloge</s>

<s>James Caan ...</s><s>Jonathan E.
 John Houseman ...</s><s>Mr. Bartholomew
 Maud Adams ...</s><s>Ella
 John Beck ...</s><s>Moonpie
 Moses Gunn ...</s><s>Cletus
 Ralph Richardson ...</s><s>Bibliotekar
 Pamela Hensley ...</s><s>Mackie
 Barbara Trentham ...</s><s>Daphne
 John Normington ...</s><s>Direktor
 Shane Rimmer ...</s><s>Rusty, direktor tima
 Burt Kwouk ...</s><s>Japanski ljekar
 Nancy Bleier ...</s><s>Djevojka u biblioteci
 Richard LeParmentier ...</s><s>Bartholomewov pomoćnik
 Robert Ito ...</s><s>Strateški trener za tim Houstona</s>

<s>Izvori</s>

<s>Vanjske veze
 
 
 The Evolution of Rollerball  A Summary of Rules of Rollerball from Book to Films.</s>

<s>Američki filmovi
Britanski filmovi
SF-filmovi
Akcije (filmovi)
Sportski filmovi
Dramski filmovi
Distopijski filmovi</s>

